
	27 באוגוסט 2026; י"ד באלול התשפ"ו

	לכבוד
	
	
	

	הגב' גלית צברי
	
	
	

	הממונה על יישום חוק חופש המידע
	
	
	

	המשרד לביטחון לאומי
	
	
	

	ירושלים
	
	
	


הנדון: בקשה לקבל מידע ומסמכים בהתאם לחוק חופש המידע, התשנ"ח-1998
בשם התנועה למען איכות השלטון בישראל (להלן: "התנועה"), הרינו מתכבדות לפנות אלייך בבקשה לקבל מידע ומסמכים בהתאם לחוק חופש המידע, התשנ"ח-1998 (להלן: "החוק" או "חוק חופש המידע") בעניין שימוש השר לביטחון לאומי, חה"כ איתמר בן גביר, במסוק משטרת ישראל; והכל, כפי שיפורט להלן. 
1. ביום 25.8.2026 פורסם כי השר בן גביר השתמש במסוק של משטרת ישראל, הממומן מכספי הקופה הציבורית, על מנת לטוס מחופשה פרטית בצפון הארץ לכנס הוקרה למתנדבי המשטרה שנערך בתל אביב (להלן: "הכנס"),[footnoteRef:1] במסגרתו נשא השר נאום הנוגע למהלכים שקידם במהלך כהונתו, שנועדו לקידום עצמי פוליטי.[footnoteRef:2] למחרת, לפי הפרסום, השתתף השר בפעילות של מג"ב בכפר עקב, ולאחר מכן הוטס באותו המסוק לצפון להמשך החופשה הפרטית.[footnoteRef:3] [1:  ג'וש בריינר ואבי שרף "בן גביר השתמש במסוק של המשטרה כדי לטוס מחופשה פרטית בצפון לכנס מתנדבי המשטרה" הארץ (25.8.2026).]  [2:  ג'וש בריינר "חרף התחייבותו לסולברג, בן גביר ניצל את נאומו בכנס מתנדבי המשטרה לקידום עצמי" הארץ (24.8.2026). ]  [3:  ג'וש בריינר ואבי שרף "בן גביר השתמש במסוק של המשטרה כדי לטוס מחופשה פרטית בצפון לכנס מתנדבי המשטרה" הארץ (25.8.2026). ] 

2. על פניו, לא ברור מהי ההצדקה ומהו האינטרס הציבורי במימון טיסותיו של השר בן גביר במסוקי המשטרה ככלל, וביתר שאת כאשר מדובר בנסיעה שאינה במסגרת תפקידו באופן מובהק, אלא נסיעה מחופשה פרטית לאירוע הנושא ממד פוליטי. זאת בפרט, בהינתן שהטסת השר אינה נכללת בתפקידיו ובייעודו של המערך האווירי במשטרה, ואף יש בה כדי לפגוע בזמינותו ובשל כך באפשרותו למלא את תפקידיו, וכאשר על פניו אין צורך ביטחוני בכך. בנסיבות אלה, מתעורר צורך בקבלת המידע והמסמכים הנוגעים לעניין.
3. על כן, בהתאם להוראות סעיף 7 לחוק, נבקש לקבל לידינו את המידע הבא בנוגע לטיסות השר בן גביר במסוק המשטרתי כאמור, מהימים 24.5.2026 ו-25.8.2026:
1. העתק ההחלטות המנהליות בדבר אישור הטסת השר במסוק המשטרתי, לרבות התשתית העובדתית שהונחה בבסיסן, וההנמקות להן.
2. העתק האישורים וחוות הדעת שהתקבלו בעניין ההחלטות על הטסת השר במסוק המשטרתי, מטעם כלל הגורמים הרלוונטיים, לרבות שירות הביטחון הכללי, הייעוץ המשפטי למשרד לביטחון לאומי או כל גורם מוסמך אחר.  
3. העתק הרישומים בדבר יומני הטיסות של השר – שעות ההמראה, שעות הנחיתה ומשך הטיסות.
4. העתקי האסמכתאות בדבר כלל ההוצאות והעלויות שהיו כרוכות בטיסות השר  במסוק המשטרתי.
4. יובהר כי פנייתנו זו היא בהתאם למתווה הקבוע בחוק חופש המידע ובתקנות מכוחו. בהתאם לסעיף 6(ב) לתקנות חופש מידע (אגרות), תשנ"ט-1999, התנועה פטורה מתשלום אגרה בעבור בקשת חופש המידע: 
1. מצורף אישור ניהול תקין לשנת 2026 מרשם העמותות כפי שמורה הסעיף. 
2. המטרות הציבוריות שמקדמת התנועה מופיעות ברשימת המטרות הציבוריות כפי שפורסמה על ידי היחידה הממשלתית לחופש המידע במשרד המשפטים, ובראשן ומבלי למצות, "פעילות למען טוהר מידות בשירות הציבורי ומנהל תקין" (מצורפת הרשימה לנוחותך). 
5. על כן, נבקש לקבל את התייחסותך לגבי המצאת המידע המבוקש ללא שיהוי ולא יאוחר מ- 30 יום, וזאת בהתאם למצוות סעיף 7(ב) לחוק חופש המידע.
6. נזכיר בזאת, כי התקופה הקבועה בחוק חופש המידע הינה התקופה המקסימלית למסירת המידע, אולם אין בה כדי למנוע את מסירת המידע עובר לסיום תקופה זו. לכן, נודה באם כל מסמך או תשובה אשר יאותרו בעניין זה, יועברו לידינו באופן מיידי ולא רק בתום השלמת איסוף המסמכים כולם.
7. נוכח החשיבות הציבורית של העניין, נודה לטיפולך ולתגובתך המהירים. 

אגרת בקשה
יש להעביר קבלה מקורית חתומה על סך 20 ₪ של אגרת הבקשה ששולמה בבנק הדואר לזכות חשבון הרשות.
התחייבות
הנני מתחייב/ת לשאת באגרת איתור וטיפול ובאגרת הפקה עד לסכום שלא יעלה על 167 ₪. (כולל אגרת הבקשה ) (*). במידה שהממונה תודיע לי כי עלות הטיפול בבקשתי גבוהה יותר, תידרש הסכמה נפרדת ממני להמשך הטיפול. 

	פטור מאגרה
בהתאם לסעיף 6(2) לתקנות חופש המידע (אגרות) (תיקון), התשע"ד-2014, התנועה פטורה מתשלום אגרה בעבור בקשת חופש המידע: 
1. מצ"ב אישור ניהול תקין לשנת 2026 מרשם העמותות כפי שמורה הסעיף. 
2. 
רשימת עמותות או חברות לתועלת הציבור העוסקות במטרות ציבוריות כפי שהנחה משרד המשפטים  
http://www.justice.gov.il/Units/YechidatChofeshHameyda/Hakika/Pages/Nonprofit-Organization.aspx

	
__________________
חתימת המבקש/ת

	(*) מידע שאדם מבקש אודות עצמו פטור מאגרת בקשה וכן מאגרת טיפול של עד 4 שעות.

